NaiveNeuron/SloPal huggingface dataset:
Blanár, Juraj, podpredseda NR SR (2022-02-02):
S faktickou pani poslankyňa Halgašová.
A. Belousovová, podpredsedníčka NR SR: (2010-03-03):
Teraz dávam slovo spoločnému spravodajcovi z výboru pre pôdohospodárstvo, životné prostredie a ochranu prírody pánovi poslancovi Jánovi Čechovi, ktorý poinformuje Národnú radu o výsledku rokovania výborov o tomto návrhu zákona, odôvodní návrh a stanovisko gestorského výboru. Nech sa páči.
Laurenčík, Milan, podpredseda NR SR (2020-12-03):
Vážené panie poslankyne, vážení pána poslanci, v zmysle § 28 ods. 2 požiadal o možnosť vystúpiť v rozprave pán predseda Ústavného súdu Ivan Fiačan. Nech sa páči, máte slovo.
Raši, Richard, poslanec NR SR (2013-03-26):
Ďakujem pekne. Príjemné popoludnie prajem. Vážená pani predsedajúca, ctené kolegyne, vážení kolegovia, dovoľte mi, aby som týmto predložil návrh na vydanie zákona, ktorým sa mení zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov. Cieľom tohto zákona je úprava zoznamu chorôb pre potreby implementácie klasifikačného systému DRG v Slovenskej republike, ktorý sa rozširuje o nové jednotlivé diagnózy a skupiny diagnóz. Podstatou zmeny je hlbšia diferenciácia zoznamu chorôb s cieľom presnejšieho zaradenia hospitalizačných prípadov v klasifikačnom systéme DRG a s tým súvisiacou primeranou úhradou za poskytnutú zdravotnú starostlivosť. Rozšírenie zoznamu chorôb je predpokladom pre realizáciu vývoja prvej verzie systému pre Slovenskú republiku. Vážené dámy, vážení páni, ide o čisto odborný zákon týkajúci sa iba rozšírenia medzinárodnej klasifikácie chorôb, ktorá bola naposledy vydaná pred dvadsiatimi rokmi. Ide o rozšírenie o niekoľko typov diagnóz aj z ich číselným pomenovaním práve preto, aby sa každá diagnóza dala aj v systéme vykazovania a platby presne identifikovať. Čiže ja vás chcem len láskavo poprosiť o podporu tohto zákona. Ďakujem pekne.
Grendel, Gábor, podpredseda NR SR (2022-02-02):
Vyhlasujem rozpravu za skončenú. Želá si záverečné slovo pani navrhovateľka? Nie, pán spravodajca takisto nie. Prerušujem rokovanie o tomto bode programu. Nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov. Predkladateľom by mal byť pán poslanec Cmorej, ktorého nevidím v sále, takže tento bod stráca poradie. Ďalším bodom je prvé čítanie o návrhu skupiny poslancov Národnej rady Slovenskej republiky na vydanie ústavného zákona, ktorým sa dopĺňa ústavný zákon č. 254/2006 Z. z. o zriadení a činnosti Výboru Národnej rady Slovenskej republiky na preskúmavanie rozhodnutí Národného bezpečnostného úradu . Návrh ústavného zákona je uverejnený ako tlač 868, návrh na jeho pridelenie na prerokovanie výborom je v rozhodnutí č. 900. Dávam slovo pánovi poslancovi Lukášovi Kyselicovi, aby návrh ústavného zákona uviedol.
Vášáryová, Magdaléna, poslankyňa NR SR (2014-02-06):
No tak vráťme sa k normálnej, slušnej a kultivovanej diskusii. Dobre? Navrhujem to. Pán poslanec, to, o čom by sme tu mali dnes hovoriť, je tiež to, že v Ukrajine miznú ľudia, miznú nenávratne. A nevieme kde sú. Možno niektorých z nich nájdeme. A budú mať prebité ruky, pretože ich chceli ukrižovať. My by sme tu mali hovoriť aj tom, pokiaľ mám dobré správy, a pán minister o tom určite bude vedieť, ak je to pravda, že ruské vojská vkročili 11 kilometrov do výsostného územia Gruzie a tak ďalej a tak ďalej. My máme veľmi málo príležitostí kultivovane a akosi slušne rozprávať o veľmi dôležitých veciach v zahraničnej a európskej politike, a preto by som bola za to, aby sme v tej slušnej rovine aj zostali.
Hrnčiar, Andrej, podpredseda NR SR (2016-10-26):
Reakcia na faktické poznámky pán poslanec Krajniak.
Mezenská, Helena, poslankyňa NR SR (2012-09-14):
Vážený pán predsedajúci, vážené pani poslankyne, páni poslanci, dovoľte mi, aby som predniesla závery spoločnej správy v druhom čítaní. Národná rada Slovenskej republiky uznesením z 26. júla 2012 č. 138 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, výboru pre financie a rozpočet, výboru pre hospodárske záležitosti a výboru pre pôdohospodárstvo a životné prostredie. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili Národnej rade Slovenskej republiky schváliť: ústavnoprávny výbor uznesením zo dňa 4. septembra 2012 č. 77, výbor pre financie a rozpočet uznesením zo 6. septembra č. 65, výbor pre hospodárske záležitosti uznesením zo 6. septembra č. 60 a výbor pre pôdohospodárstvo a životné prostredie uznesením zo 4. septembra č. 31. Z uznesení výborov Národnej rady Slovenskej republiky pod bodom III tejto správy vyplynuli pozmeňujúce a doplňujúce návrhy. Gestorský výbor odporúča hlasovať o pozmeňujúcich návrhoch a doplňujúcich návrhoch nasledovne: o bodoch 1 až 9 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov a ktorým sa menia a dopĺňajú niektoré zákony, schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 11. septembra 2012 pod č. 67. Týmto uznesením výbor zároveň poveril spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Pán predseda, prosím, otvorte rozpravu.
Podmanický, Ján, poslanec NR SR (2013-10-29):
Teraz pristúpime k hlasovaniu o návrhu zo spoločnej správy. Prosím, pán predseda, dajte hlasovať o bodoch 1 až 20 zo spoločnej správy so stanoviskom gestorského výboru schváliť.
Laššáková, Jana, podpredsedníčka NR SR (2014-10-30):
Pán poslanec Martvoň.
P. Paška, predseda NR SR: (2009-06-18):
Otváram rozpravu. Nemám písomnú prihlášku. Pýtam sa, či chce niekto vystúpiť, dámy a páni. Nie. Vyhlasujem rozpravu za skončenú a prerušujem rokovanie o tomto bode. Bude nasledovať druhé čítanie o vládnom návrhu zákona o opatreniach na zmiernenie vplyvov globálnej finančnej krízy na bankový sektor a o zmene a doplnení niektorých zákonov . Chvíľočku. Je tu pán minister Počiatek? (Hlasy v sále.) Je tu pán minister financií? (Hlasy v sále.) Určite. My sme preložili iné veci. Toto je druhé a tretie čítanie v skrátenom legislatívnom konaní. Takže vyhlasujem kratučkú 3-minútovú prestávku. Uvidíme. Keď nepríde pán minister, budeme pokračovať ďalším bodom. (Prestávka.) (Po prestávke.)
Hrušovský, Pavol, podpredseda NR SR (2011-09-13):
Pán poslanec Jurčík.
M. Číž, podpredseda NR SR: (2008-10-30):
Teraz dávam slovo spoločnému spravodajcovi z výboru pre hospodársku politiku pánovi poslancovi Pavlovi Pavlisovi a prosím ho, aby informoval Národnú radu o výsledku rokovania výborov o tomto návrhu zákona a aby odôvodnil návrhy a stanoviská gestorského výboru. Máte slovo, pán poslanec.
Mikloš, Ivan, podpredseda vlády a minister financií SR (2011-09-07):
Ďakujem pekne. Vážený pán predseda, vážené panie poslankyne, vážení páni poslanci, predmetný návrh zákona sa predkladá na rokovanie Národnej rady ako iniciatívny návrh. Po prvé je jeho zámerom zníženie administratívnej záťaže daňovníkov zrušením rôznych oznamovacích a ohlasovacích povinností a vytvorením spoločného priznania k tým druhom miestnych daní, ktoré majú rovnaké ročné zdaňovacie obdobie, a tiež zavedením čiastkového priznania. Po druhé je jeho zámerom zníženie súčasného 40-násobku najnižšej ročnej sadzby dane na 10-násobok pri zdaňovaní stavieb a bytov s tým, že tento násobok majú obce dosiahnuť v budúcnosti postupne podľa vlastných miestnych podmienok, s cieľom dosiahnuť rovnomernejšie daňové zaťaženie jednotlivých druhov stavieb a bytov. Po tretie je zámerom spresnenie definície jednotlivej časti obce a jej podmienenie počtom daňovníkov v tejto časti obce tak, aby nemohlo dôjsť k zneužitiu tohto ustanovenia zo strany správcov dane z nehnuteľností pri určovaní sadzieb dane. A zámerom je tiež zjednotenie princípu zdaňovania motorových vozidiel s krajinami EÚ podľa miesta evidencie vozidla. V predloženom vládnom návrhu zákona sú zapracované aj viaceré požiadavky správcov miestnych daní, napr. na rozšírenie ich právomocí, o ich oprávnení ustanoviť iné sadzby dane z nehnuteľnosti na pozemky, na ktorých sa dobývajú nevyhradené nerasty, a na byty, ktoré sa využívajú na iný účel ako na bývanie. Spresňujú sa tiež ustanovenia o vzniku a zániku daňovej povinnosti pri viacerých druhoch miestnych daní a miestneho poplatku. Naďalej zostáva zachované splnomocnenie pre obce určovať sadzby miestnych daní a poplatku a oslobodenie od daní alebo zníženie daní. Priznanie k miestnym daniam má podľa predloženého vládneho návrhu podávať len ten daňovník, u ktorého nastanú zmeny oproti súčasnému stavu, alebo ten, kto sa stane od 1. januára 2012 novým daňovníkom. Navrhovaný inštitút čiastkového priznania podstatne zníži administratívnu záťaž daňovníkov, ktorí predložia správcovi daní len zmeny oproti skôr podanému priznaniu. Vládny návrh zákona nepredpokladá negatívny vplyv na rozpočty obcí a miest, ktorý môžu ovplyvniť využitím svojich nezmenených doterajších zákonných kompetencií, a neočakávajú sa prijatím navrhovaných zmien ani zvýšené náklady spojené so správou miestnych daní. Ďakujem pekne.
Šeliga, Juraj, podpredseda NR SR (2020-11-12):
Pán poslanec Herák.
Laššáková, Jana, podpredsedníčka NR SR (2012-10-30):
Na vystúpenie pána poslanca s faktickou poznámkou pán poslanec Poliačik. Končím možnosť prihlásiť sa s faktickými poznámkami. Nech sa páči, pán poslanec.
M. Číž, podpredseda NR SR: (2006-09-06):
(Hlasovanie.) Prítomných 144 poslancov, za návrh 79 poslancov, proti 50 poslancov, zdržalo sa 15 poslancov. Predložený návrh sme schválili.
Pellegrini, Peter, predseda NR SR (2015-05-06):
Prezentujme sa a hlasujme o návrhu pána poslanca Abrhana. (Hlasovanie.) 138 prítomných, za hlasovalo 61, proti bolo 50, zdržalo sa 26 poslancov, nehlasoval 1. Tento návrh sme neschválili.
P. Hrušovský, podpredseda NR SR: (2002-05-16):
M. Mesiarik, poslanec: Nie, jednotlivo.
Mizík, Stanislav, poslanec NR SR (2018-11-27):
Vážené kolegyne a kolegovia, v tejto rozprave by som sa chcel pozastaviť na dvoch skutočnostiach tohto zástupného zákona. Na dvoch obrovských farizejstvách. S týmto zákonom nesúhlasím, lebo je to nezmysel, ale myslím si, že prezident Kiska nemá morálne právo vracať zákony. Mal by opustiť prezidentský palác a to čím skôr. Niektoré jeho srdcu milé krajiny si ho radi privinú na svoju náhradnú otcovskú alebo materinskú hruď. A teraz k tomuto zákonu. Tento návrh zákona ma šokoval svojím bezhraničným farizejstvom. Zvlášť ma tu zaujali dve skutočnosti. Na čele predkladateľov je pán Andrej Danko. Ten človek vraj chce skvalitniť politickú činnosť, stransparentniť súťaž politických strán. No, no. Isto-iste nezabudol a mnohí si aj pamätajú, ako sa dostal do vrcholovej politiky. Na osvieženie pamäti, do vrcholovej funkcie podpredsedu SNS sa dostal porušením stanov SNS. Bol šéf okresnej organizácie Bratislava 1, ktorá mala troch členov. Podľa stanov SNS mala mať 5 členov, čiže táto organizácia mala byť zrušená. Na sneme bol ako osobný hosť Slotu a hneď sa stal podpredsedom. Však sa mu za to aj náš Andrej odmenil. Po pár mesiacoch, po nejakom čase ho vyhodil zo strany. A toto má byť predkladateľ zákona, ktorý ide robiť poriadky v politických stranách? Myslím si, že nie. Ten, čo porušil vlastné stanovy, ide určovať stanovy a móresy pre iné strany? A ďalšia skutočnosť, ktorá ma šokovala, že vraj to bolo konzultované aj s opozičnými poslancami a tretím sektorom. Myslím si, že tento zákon má ísť preč, takisto má ísť preč Kiska zo svojej funkcie a takisto má ísť preč zo svojej funkcie Andrej Danko. Ďakujem za slovo.
Laššáková, Jana, podpredsedníčka NR SR (2014-10-30):
S reakciou pán poslanec Zajac.
Horváthová, Eva, poslankyňa NR SR (2021-12-10):
Ja by som sa k tomu len rada vyjadrila, ja som prečítala len odôvodnenie, ten pozmeňujúci návrh bol v tom znení, ako je predložený aj online podaný, čítala som odôvodnenie, ospravedlňujem sa, nevedela som, že sa to nesmie to odôvodnenie čítať v priebehu toho čítania pozmeňováku, a nebola som dopredu na to upozornená, ale až potom, keď som ho prečítala. Ďakujem.
Blanár, Juraj, podpredseda NR SR (2021-06-16):
Pani poslankyňa Vaľová, nech sa páči.
Jasaň, Viliam, poslanec NR SR (2011-10-19):
Ďakujem pekne, pán podpredseda. Dotknem sa tej myšlienky, kde ste hovorili o prevencii, ktorej sa pán minister v predchádzajúcom svojom vystúpení tak vehementne zastával, samozrejme, preto, lebo predchádzajúca prevencia chráni zamestnávateľov a šetrí ich na pokutách, tam, kde porušujú zákon. A teraz mu prevencia prekáža, pretože táto prevencia by zase stále niečo tých zamestnávateľov. Čiže je mi to také zvláštne myslenie. Ale už sa tu nečudujem ničomu, lebo to je asi tak, ako keď niektorí poslanci jeden deň povalia vládu a na druhý deň sa tvária, ako keby sa nič nestalo, a podporujú všetky návrhy zákonov, ktoré táto vláda, ktorú predtým povalili, predkladá. Ale si už budeme musieť pomaly zvykať ešte aj na horšie veci. Dúfam ale, že to už nebude nadlho. Ďakujem.
Beluský, Martin, poslanec NR SR (2022-05-24):
Ďakujem kolegom – aj koaličným, aj opozičným – za faktické poznámky. Samozrejme, nedá sa nič len nesúhlasiť, nedá sa nič iné, len súhlasiť, pardon. A ja som chcel toho trošku viacej povedať, ale tých 20 minút je naozaj málo, keď človek chce sa vyjadriť k viacerým veciam, aj k skrátenému legislatívnemu konaniu, aj k nejakým sekundárnym efektom, ktoré vyvolá tento návrh zákona, pretože o tom sa tiež nehovorí ani to nejak konkrétne ten zákon nepodpisuje, ale aj to treba povedať, že aj pre samosprávy síce bude to mať ten negatívny vplyv z pohľadu daňového bonusu, ale je tam aj pozitívny vplyv na samosprávy, pretože tá podpora ti toho krúžkovného znamená, že o to nižšiu podporu môžu robiť potom samosprávy pre občianske združenia, športové kluby a podobne, ktoré tiež robia dnes cez rôzne dotácie. Tiež treba povedať, že budú mať možnosť použiť z rezervného fondu výdavky, na tie bežné výdavky, teda nebudú mať nejaké, lepšiu možnosť alebo ďalšie finančné zdroje na to, aby im bola pomoc v týchto ťažkých časoch. Takisto aj učitelia, o tom sa tiež dlho hovorí, že by mali mať zvýšené platy. Ale veď každý učiteľ, každý, kto je šikovný, si môže spraviť vlastný krúžok, môže si takýmto spôsobom privyrobiť, presne tak, ako to fungovalo aj pred 15 rokmi. Som informatik, nech sa páči, otvorím si krúžok, budem učiť programovanie. Som matematik, nech sa páči, otvorím si krúžok, môžem ešte učiť napríklad finančné vzdelávanie a podobne. Každý si môže nájsť spôsob, jako si prilepšiť, tento zákon naozaj dáva veľké možnosti. Je to aj zvýšenie zamestnanosti, zvýšenie platov a, samozrejme, sekundárne sú to aj vyššie dane, zase cez vyšší príjem bude väčšia spotreba, bude väčší výber na dépeháčke a podobne. Čiže treba naozaj sa na ten zákon pozerať komplexným spôsobom, komplexným pohľadom, nehľadať len chyby. Treba tam hľadať aj tie veci, ktoré stoja za podporu aj za nejaké spomenutie. Ďakujem pekne za pozornosť.
Pellegrini, Peter, podpredseda NR SR (2020-09-22):
Ďakujem pekne. Dávam slovo pánovi poslancovi Radovanovi Kazdovi, ktorý je navrhnutý za gestorský výbor pre hospodárske záležitosti, nech sa páči.
M. Hort, poslanec: (2001-09-20):
Ako siedmy vystúpil v rozprave a dal 2 pozmeňujúce návrhy pán poslanec Oberhauser. Žiadam, aby sme dali hlasovať o 1. pozmeňujúcom návrhu pána poslanca Oberhausera.
Ďuriš Nicholsonová, Lucia, podpredsedníčka NR SR (2018-02-02):
Nech sa páči.
Zajac, Pavol, poslanec NR SR (2014-06-10):
Ďakujem pekne. Vážený pán podpredseda Národnej rady, vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu uvedeného zákona, tlač 973. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Prosím, pán predseda, otvorte všeobecnú rozpravu.
Grendel, Gábor, podpredseda NR SR (2021-06-23):
Otváram rozpravu v treťom čítaní . Pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú a pristúpime k hlasovaniu o návrhu zákona ako o celku. Pán spravodajca, prosím, uveďte odporúčanie gestorského výboru.
Sidor, Igor, poslanec NR SR (2011-10-21):
Schváliť.
Bugár, Béla, podpredseda NR SR (2016-11-30):
Ako posledný v rozprave vystúpi pán poslanec Matovič, nech sa páči, máte slovo.
Dobeš, Peter, poslanec NR SR (2023-05-24):
Vážený pán podpredseda, vážené pani poslankyne, páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona (tlač 1685). V súlade s v súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem (ruch v sále a zaznievanie gongu), aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
J. Liška, poslanec: (2003-06-26):
Z. Martináková, podpredsedníčka NR SR: Ďakujem. Ja pripomínam, dámy a páni poslanci, že sme vyslovili súhlas s tým, že hlasovať o týchto zákonoch budeme zajtra, aby ešte prípadne výbor mohol zaujať stanovisko k pozmeňujúcim návrhom. Takže budeme pokračovať ďalším bodom programu, a to druhým čítaním o vládnom návrhu zákona, ktorým sa mení zákon Národnej rady Slovenskej republiky č. 310/1993 Z. z. o spotrebnej dani z piva v znení neskorších predpisov . Vládny návrh zákona ste dostali pred prvým čítaním ako tlač 269. Spoločnú správu výborov máte ako tlač 269a. Pán podpredseda vlády a minister financií, prosím, aby ste návrh zákona odôvodnili pred snemovňou.
Kollár, Boris, predseda NR SR (2022-06-16):
Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Shahzad, Silvia, poslankyňa NR SR (2018-05-22):
Pán predsedajúci, prosím vás, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bittó Cigániková, Jana, poslankyňa NR SR (2022-09-27):
Ďakujem. Ja len chcem povedať plénu, že teda tí, čo prišli na kandidátke fašistov, mali vždy problém s rozoznávaním obetí a útočníka, a chcem informovať parlament, aby nezabudol, že zasadá zdravotnícky výbor k platom zdravotníkom o jednej.
P. Frešo, poslanec: (2007-06-27):
Čo sa týka výrazu zákon roka alebo skôr fiasko roka. No, dokazuje to aj znova neprítomný premiér, ktorý nebol prítomný ani pri prvom čítaní. Teraz znova nie je prítomný a myslím si, že tým, že tu nie je prítomný, ukazuje čosi o samotnom Zákonníku práce ako údajnom zákone roka, myslím. Osobne si myslím, že sa tak trochu hanbí za škandály, ktoré sprevádzali rokovania sociálnych partnerov v podaní pani ministerky a ktoré sociálni partneri aj teda zareagovali na samý záver vlastne tým, že sa nedohodli a opakovane medializujú, že tá dohoda nebola dosiahnutá. Ďakujem pekne.
Laššáková Jana, podpredsedníčka NR SR (2012-09-27):
Prezentujme sa a hlasujeme. (Hlasovanie.) Prítomných 131 poslancov, za návrh hlasovalo 74, proti 40, zdržalo sa 16, nehlasoval 1 poslanec. Konštatujem, že Národná rada schválila uznesenie k Správe o makroekonomickom vývoji. Teraz opäť prosím poslanca Daniela Duchoňa, aby uviedol hlasovanie o návrhu uznesenia k Správe o opatreniach na udržanie plánovaného deficitu verejných financií na rok 2012, tlač 215. Nech sa páči, pán predseda. (Hlasovanie o Správe vlády Slovenskej republiky o opatreniach na udržanie plánovaného deficitu verejných financií SR na rok 2012 , tlač 215.)
Glváč, Martin, podpredseda NR SR (2016-10-20):
Ďakujem. Druhá otázka je od pána poslanca Mojša a znie: „Vážený pán predseda vlády, v rámci nášho predsedníctva prebehlo niekoľko rokovaní, formálnych aj neformálnych. Ako hodnotíte vaše rokovania s maďarským premiérom?“ Nech sa páči, pán podpredseda.
Viskupič, Jozef, poslanec NR SR (2017-10-18):
Ďakujem. Nuž, Karol, podľa mňa by malo zaznieť, že SMER našiel spôsob, ako si vytunelovať svoj vlastný úspech. Jednoducho vytunelovali to, že bola určená nejaká suma, 700 mil., prišli novinári, opozícia, OĽANO s tým, že hrozí, že prídeme o 77 mil. eur na tom, že sme uspeli. Toto je základná vec. A potom príde a tuná socialista Blaha rozpráva o tom, že podarilo sa nám znížiť, podarilo sa nám znížiť na 17, 6 mil. To už je ako úspech?! A ďalej by sme sa mali pýtať. Tuná sme sa dozvedeli od pána Pellegriniho, že veď bol časový press, že za 30 dní, tak vytiahli zo šuflíka nejakú štandardnú zmluvu a rýchlo to podpísali. Veď takto sa ani autá nekupujú a to sú omnoho menšie sumy. Ako sa takto dá riadiť štát?! Na toto sa pýtame. Táto schôdza sa mala jednoducho otvoriť s tým, nie že blahosklonne koalícia dovolí sa nám rozprávať, prídite s argumentami. Ja som v tom prejave, podvyživenom prejave pána Pellegriniho nič nepočul. A dúfam, že to, čo sa pýtame aj pani ministerky spravodlivosti, že prídu systémové riešenia, a čo myslí, že sa to v ďalšom vývoji debaty jednoducho dozvieme, to sú dlžní slovenskému občanovi. Ďakujem.
Cigániková, Jana, poslankyňa NR SR (2019-10-16):
Na tajné hlasovanie o návrhu na voľbu podpredsedu Národnej rady Slovenskej republiky bolo vydaných a poslanci si osobne prevzali 132 hlasovacích lístkov, teda bolo prítomných 132 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu podpredsedu Národnej rady Slovenskej republiky všetci poslanci odovzdali hlasovacie lístky. Zo 132 odovzdaných hlasovacích lístkov boli 2 neplatné. Zo 130 platných hlasovacích lístkov overovatelia zistili, že o návrhu na voľbu Martina Klusa za podpredsedu Národnej rady Slovenskej republiky hlasovalo za 93 poslancov, proti 21 poslancov, zdržalo sa 16 poslancov. Podľa článku 90 ods. 1 Ústavy Slovenskej republiky na zvolenie podpredsedu Národnej rady Slovenskej republiky je potrebný súhlas nadpolovičnej väčšiny hlasov všetkých poslancov. Overovatelia konštatujú, že v tajnom hlasovaní bol za podpredsedu Národnej rady Slovenskej republiky zvolený Martin Klus. Ďakujem pekne.
Mihál, Jozef, poslanec NR SR (2014-11-10):
No tak teda dokončím, ale možno by to zaujímalo aj ďalších nezaradených poslancov, ako napríklad pán Hlina, ktorý tiež nemôže chodiť na poslanecké grémiá, či by bolo možné... (Prerušenie vystúpenia predsedajúcou.)
Blaha, Ľuboš, podpredseda NR SR (2024-01-18):
Ďakujem pekne. Vážené pani poslankyne, páni poslanci, keďže sa naplnil čas určený na dnešné rokovanie, tak budeme pokračovať faktickými poznámkami na vystúpenie pána poslanca Galka zajtra ráno o deviatej hodine. Prerušujem schôdzu, želám pekný večer. (Prerušenie rokovania o 20.02 hodine.)
Paška, Pavol, predseda NR SR (2012-08-07):
S faktickou poznámkou pán poslanec Frešo. Končím možnosť sa prihlásiť. Aj pán poslanec Poliačik. Končím možnosť sa prihlásiť. Pán poslanec Frešo.
Laššáková, Jana, poslankyňa NR SR (2017-12-13):
Ďakujem pekne za slovo. Kolegyne, kolegovia, ja vám chcem naozaj všetkým úprimne poďakovať za spoluprácu. V Národnej rade som prežila chvíle aj dobré, aj horšie. Bol tu súboj hodnôt, ale niekedy aj rôzne iné narážky. Chcem vám zaželať veľa šťastia a aby ste prijímali v Národnej rade dobré zákony. Ďakujem pekne. (Potlesk.)
Pellegrini, Peter, predseda NR SR (2023-11-15):
Ďalší v rozprave vystúpi pán poslanec Spišiak, ktorého nevidím v sále, prepadá mu poradie. Ďalší je pán poslanec Lackovič. Nech sa páči, pán poslanec. A pripraví sa pani poslankyňa Kosová.
Pčolinský, Peter, poslanec NR SR (2016-04-27):
Ďakujem za slovo. Pán poslanec Osuský, hlboko s vami nesúhlasím, preto budem hlasovať proti. Myslím si, že je otázkou jednak národnej hrdosti, či som Slovák alebo som občan iného štátu. Ja si neviem predstaviť, aby som bol polomuž, položena alebo ja neviem čo ešte. Tak buď patrím tam, alebo tam. Čiže aj preto budem odporúčať svojim kolegom a apelujem aj na ďalších poslancov, ktorí ešte majú nejaké to národné cítenie a národnú hrdosť, aby hlasovali proti. Som za zachovanie súčasného stavu. Ďakujem.
J. Brocka, poslanec: (2005-05-25):
Teraz budeme hlasovať o bode 57.
Baláž, Vladimír, poslanec NR SR (2023-11-22):
A je to tu. Dobre, máme ešte jedno hlasovanie, pán predseda, a to je, a to je o pozmeňujúcom návrhu pána kolegu Dostála. Pán predseda, dajte, prosím, hlasovať, pán Dostál podal pozmeňujúci návrh k návrhu na pridelenie vládneho návrhu zákona výboru s tým, že návrh zákona sa prerokujú do 6. decembra ´23. Dajte, prosím, hlasovať.
B. Bugár, podpredseda NR SR: (2004-05-13):
J. Miklušičák, poslanec: Ďakujem, pán podpredseda. Najviac ma prekvapilo práve to, že sa ozval kolega Šimko. Kolega Šimko je v parlamente už veľmi dlho. Ak sa nemýlim, tak minimálne od roku 1992, sem-tam bol aj ministrom. Tým dupľom mohol vedieť, ako sa odvíja alebo od čoho sa odvíja plat poslanca. On mal byť v prvom rade medzi tými, ktorí sa podpísali, ten, ktorý hneď, ako sme boli zvolení v roku 2002 do parlamentu, mal dať návrh na inakšie riešený plat ústavných činiteľov. Som prekvapený, že to neurobil a napriek tomu dnes vystupuje s návrhom a podpísal sa pod návrh tohto zákona. Ďakujem pekne.
Číž, Miroslav, podpredseda NR SR (2015-02-12):
Pán poslanec Poliačik.
P. Paška, predseda NR SR: (2006-12-12):
(Hlasovanie.) 141 prítomných, 135 za, 4 sa zdržali, 2 nehlasovali. Odsúhlasili sme body zo spoločnej správy. Budeme hlasovať ďalej, pán spravodajca.
Bugár, Béla, podpredseda NR SR (2018-12-03):
Pán poslanec Blaha.
Gajdoš, Peter, minister obrany SR (2018-01-30):
Ďakujem, dovoľte pokračovať. Na sociálne poistenia a na verejné zdravotné poistenie. V nadväznosti na zákon o 
e-Governmente sa tiež upravujú rozhodnutia a úkony vykonávané výlučne v listinnej podobe. V tejto súvislosti sa upravuje aj zákon č. 569 o alternatívnej službe v čase vojny a vojnového stavu v znení neskorších predpisov. Vážený pán predseda, pani poslankyne, páni poslanci, dovoľujem si vás požiadať o prerokovanie návrhu zákona a jeho postúpenie na ďalšie prerokovanie do výborov Národnej rady Slovenskej republiky. Ďakujem.
B. Bugár, podpredseda NR SR: (2001-12-18):
Dávam slovo určenému spoločnému spravodajcovi z výboru pre obranu a bezpečnosť poslancovi Pavlovi Hamžíkovi a prosím ho, aby informoval Národnú radu o výsledku rokovania výborov o tomto poslaneckom návrhu. P. Hamžík, poslanec: Ďakujem, pán predsedajúci. Vážená Národná rada, panie poslankyne, páni poslanci, Výbor Národnej rady Slovenskej republiky pre obranu a bezpečnosť ako gestorský výbor podáva Národnej rade Slovenskej republiky v súlade s § 79 ods. 1 zákona č. 350/1996 Z. z. o rokovacom poriadku Národnej rady v znení neskorších predpisov túto spoločnú správu výborov Národnej rady o prerokovaní uvedeného návrhu zákona. Uznesenie Národnej rady č. 1676 z 19. októbra tohto roka rozhodlo prideliť návrhy poslancov Národnej rady Slovenskej republiky Jirka Malchárka a Petra Kresáka na vydanie zákona, ktorým sa mení a dopĺňa zákon č. 315/1996 Z. z. o premávke na pozemných komunikáciách v znení neskorších predpisov, na prerokovanie týmto výborom Národnej rady Slovenskej republiky: ústavnoprávnemu výboru, výboru pre hospodárstvo, privatizáciu a podnikanie, výboru pre verejnú správu a výboru pre obranu a bezpečnosť. Uvedené výbory prerokovali návrh v lehote určenej v uznesení Národnej rady. O tomto návrhu zákona rokoval aj výbor pre ľudské práva a národnosti. Gestorský výbor konštatuje, že do začatia rokovania o návrhu poslancov nedostal žiadne stanoviská od poslancov Národnej rady, ktoré by boli podané podľa § 75 ods. 2 zákona Národnej rady Slovenskej republiky o rokovacom poriadku NR SR. K predmetnému návrhu zákona výbor pre verejnú správu a výbor pre ľudské práva a národnosti neprijali platné uznesenia. Výbor pre hospodárstvo, privatizáciu a podnikanie súhlasí s návrhom zákona a odporúča Národnej rade návrh schváliť bez pripomienok. Ostatné výbory Národnej rady v prijatých uzneseniach zhodne odporúčajú návrh zákona schváliť s pozmeňujúcimi a doplňujúcimi návrhmi, ktoré sú obsiahnuté v spoločnej správe. Tú máte k dispozícii. O pozmeňujúcich a doplňujúcich návrhoch gestorský výbor odporúča hlasovať takto: Spoločne o bodoch 1, 2, 5, 6 a tieto schváliť, samostatne o bode 3 a tento schváliť, samostatne o bode 4 a tento neschváliť. Gestorský výbor odporúča Národnej rade podľa § 79 ods. 4 písm. f) zákona o rokovacom poriadku návrh zákona ako celok schváliť. Prosím, pán predsedajúci, aby ste otvorili všeobecnú rozpravu.
Grečková, Lea, poslankyňa NR SR (2015-11-12):
Pán predseda, dajte hlasovať o zákone ako o celku s odporúčaním gestorského výboru schváliť.
Hlina, Alojz, poslanec NR SR (2024-04-24):
Ďakujem pekne. Pán predsedajúci, potrebujeme vyriešiť jednu situáciu, ktorá nastane, že idete zaradiť bod medveďa skrátene a zároveň dneska vláda schválila skrátené legislatívne konanie toho istého zákona v inej veci. A teraz neviem, potrebujem sa s tým nejako vysporiadať, čiže sme dvakrát na tejto schôdzi, dvakrát rokovať o tom istom zákone v dvoch osobitných rokovaniach, alebo sa to zlúči. Neviem, potrebujem v tom vedieť poradiť. Odhliadnuc od toho, že je to v skrátenom, odhliadnuc od toho, čo je telom toho zákona, to sú absurdné veci. Ale to, že o tom istom zákone, vlastne bude dvakrát zaradený ten istý zákon do rokovania, predpokladám, tejto istej schôdze. Tak je to, príde mi to trochu zvláštne. Ďakujem pekne.
Krajčí, Marek, poslanec NR SR (2023-10-25):
Sľubujem. (Potlesk.)
Glváč, Martin, podpredseda NR SR (2017-12-12):
Ďakujem, otváram všeobecnú rozpravu, do rozpravy som nedostal žiadnu písomnú prihlášku. Pýtam sa, či sa chce niekto prihlásiť okrem pána navrhovateľa, niekto ústne. Nie je tomu tak, končím možnosť prihlásiť sa. Nech sa páči, pán navrhovateľ. Ako... Teda v rozprave. Nech sa páči.
Kremský, Peter, poslanec NR SR (2021-09-29):
Ďakujem, pán predsedajúci. Pán kolega Takáč, ja by som sa k tomu ani nevyjadroval, lebo je to také plakanie nad rozliatym mlieko, z ktorého hlavnú časť máte na svedomí vy, pretože posledných osem rokov pred touto vládou tu vládol SMER. Ale aspoň keby ste používali fakty a nie výmysly. A strašíte tu ľudí, že ceny elektriny sa zvýšia dvojnásobne a ceny plynu sa zvýšia dvojnásobne. Tak vráťme sa faktom. Ceny elektriny od budúceho roka pre domácnosti sa zvýšia maximálne o 7 %, pretože ceny silovej elektriny sa zvýšia o 15 %, to odsúhlasilo ÚRSO. Majú vplyv na celkovú cenu elektriny pre domácnosti ani nie 50-percentnú. Čiže keď si to vypočítate jednoduchým matematickým úkonom, tak vám to vyjde necelých 7 %. Ak sa podarí znížiť distribučné poplatky a prípadne TPS-ku, tak to bude možno 5 %. Tak, prosím vás, nerobte tu slameného panáka. Vy si vytvoríte slameného panáka, potom ho mlátite a hovoríte ľuďom, ako ich zachraňujete. Strašíte tu ľudí a potom budete tvrdiť, že vy ste ich zachránili. Prvá vec. A aj tak najväčší problém v tej cene elektriny dnes sú, dnes bolo predražené korupčné vyrábanie solárnych oligarchov, ktorých máte na starosti vy ako SMER. Tých ste si vyrobili a tým platí, platia obyvatelia a firmy obrovské peniaze cez TPS-ku na dotácie solárnych panelov. To je vaše maslo. A druhá vec. Pri cenách potravín hlavne tým neustálym honom na obchodné reťazce, v ktorom aj vy tu pokračujete, ste vytlačili odtiaľto kopu značiek, ktoré sú v iných krajinách, ale na Slovensku nie sú, čiže je tu menšia konkurencia. Čiže to je tiež váš výsledok.
M. Číž, podpredseda NR SR: (2008-01-31):
Nech sa páči. Slovo má pán poslanec Bobrík.
P. Paška, predseda NR SR: (2009-04-17):
Nech sa páči.
Blanár, Juraj, podpredseda NR SR (2021-11-02):
S faktickou poznámkou pán poslanec Kamenický.
M. Hort, podpredseda NR SR: (2009-04-21):
S reakciou na faktické poznámky ešte sa hlási pán poslanec Bauer, ktorý vystúpil v rozprave.
P. Paška, predseda NR SR: (2008-07-03):
Budeme pokračovať druhým čítaním o návrhu poslanca Národnej rady Slovenskej republiky Miroslava Jureňu na vydanie zákona, ktorým sa mení a dopĺňa zákon č. 467/2002 , je to tlač 613. [Rokovanie o návrhu poslanca Národnej rady Slovenskej republiky Miroslava Jureňu na vydanie zákona, ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov a o zmene a doplnení niektorých zákonov (tlač 613).] Pán poslanec, nech sa páči, máte slovo.
P. Paška, predseda NR SR: (2008-07-02):
(Hlasovanie.) 133 prítomných, 98 za, 14 proti, 19 sa zdržalo, 2 nehlasovali. Rozhodli sme, že budeme hlasovať verejne, pán spravodajca. Uvádzajte ďalšie hlasovania.
Sulík, Richard, predseda NR SR (2011-02-01):
Panie poslankyne, páni poslanci, poprosím vás dostaviť sa do rokovacej sály, 12. schôdza začne o päť minút. Vážené panie poslankyne, vážení páni poslanci, poprosím vás sa usadiť. Poprosím aj pána poslanca Kaníka, keby sa mohol usadiť, a ešte aj pána poslanca Kaníka, keby sa mohol usadiť. Ďakujem. (Reakcia z pléne: „Aj Goliana.“) Áno. Dobrý deň prajem. Otváram rokovanie 12. schôdze Národnej rady. Chcem vás požiadať, aby ste sa pred začatím rokovania prezentovali a aby sme zistili, či sme schopní sa uznášať. Prosím, prezentujte sa teraz. Poprosím, keby ste mohli všetci vytiahnuť svoje kartičky a opätovne ich zasunúť. Pán Brocka? Nie. Prosím, páni poslanci, prezentujte sa teraz. Dobre, vyhlasujem 5-minútovú prestávku, pokiaľ sa naši poslanci uráčia, aby sme mohli otvoriť schôdzu, ešte nám chýba niekoľko ľudí. (Krátka prestávka.) (Po prestávke.)
Jozef Mikuš, poslanec: (2003-10-28):
Z. Martináková, podpredsedníčka NR SR: Prosím, prezentujme sa a hlasujme. (Hlasovanie.) Prítomných 135 poslancov, za návrh hlasovalo 59, proti 33, zdržalo sa 42, 1 nehlasoval. Návrh sme neschválili.
Čepček, Martin, poslanec NR SR (2021-09-22):
Ďakujem pekne. Pani poslankyňa, veľmi dobrý prejav. Ďakujem aj pánovi poslancovi za zákon a ja chcem upozorniť, že áno, podsúvajú sa tu veci, čo sa týka agendy LGBTI. Keď si pozriete oficiálne webové sídlo Európskej únie, Európsky portál pre mládež sa zaoberá napríklad právami LGBTI v Európe. Dokonca môžete nahlásiť, že ste diskriminovaný, kde vám podsúvajú veci, že zo zistení prieskumu LGBTI vyplýva, že LGBTI ľudia často nenahlásia prípady diskriminácie, pretože sú presvedčení, že sa nič nezmení, v 41 % respondentov. Takže len si stačí pozrieť stránku Európskej únie a pochopíte, že tieto veci sú tu reálne, reálne sa podsúvajú, a ja ako poslanec nechcem dovoliť, aby sa moje deti takéto veci učili v škole a aby sa takéto veci dostali hlavne do materských škôl, ktoré sú v súkromnom vlastníctve, kdežto pri týchto škôlkach a školách štát nemá dosah na kontrolu. Ďakujem.
Sulík, Richard, predseda NR SR (2010-10-12):
Ďakujem, pán Osuský. Otváram rozpravu k tomuto bodu. Hlási sa niekto z poslancov do rozpravy? Nie. Vyhlasujem rozpravu za skončenú a prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Vládny návrh zákona má tlač 94. Návrh na jeho pridelenie na prerokovanie výborom je v rozhodnutí č. 101. Poprosím podpredsedu vlády a ministra financií Ivana Mikloša, aby vládny návrh zákona uviedol. Zároveň poprosím spravodajcu pána Ondreja Mateja, aby zaujal miesto pre spravodajcov. Ďakujem.
Šefčík, Marek, poslanec NR SR (2023-03-17):
Ďakujem. Karol, ty si hovoril vo svojej rozprave o tých telocvičniach a povedal si štatistiku, že 84,5 % žiakov má prístup k telocvični. Áno, treba povedať aj po pravde znova, že niektoré školy majú síce telocvične, ale tie im nestačia. Ale ani toto ja osobne nevnímam ako problém. Ako dobre, môžeme si hovoriť, štatistiky sa dajú aj takto spraviť, aj takto, ale ešte raz, ja nedostatok telocviční nevnímam ako problém, ktorý by nás mal odradiť bojovať za viac hodín telesnej výchovy, preto ako tu bolo povedané, telesná výchova je predsa pohyb, a ten sa dá vykonávať aj mimo telocvične. Ďalšia vec, ktorú si spomínal, znova si spomenul tie cirkevné školy a že vieme to riešiť. Ja som to spomenul vo svojej rozprave, ale nejde len o cirkevné školy. Mne ide o tie disponibilné hodiny. Ja by som bol rád, keby ich bolo čo najviac tých disponibilných hodín pre tie školy, aby si mohli robiť úväzky tí riaditelia aj podľa toho, akých majú učiteľov, aby čím viac hodín sa učilo kvalifikovane aj podľa toho, ako sa chcú profilovať. No a na záver tejto faktickej dodám, že ja som ten, ktorý verí, že sa nájdu riešenia, aby sme tú tretiu hodinu do škôl prinavrátili. Čiže hľadajme spôsoby, ako sa to dá. Ja verím, že sa v druhom čítaní tie spôsoby nájdu a predovšetkým na ministerstve, ktoré to bude vykonávať.
M. Hort, podpredseda NR SR: (2007-10-16):
Ďalej s faktickou poznámkou vystúpi pán poslanec Dušan Jarjabek. Nech sa páči.
P. Prokopovič, minister dopravy, pôšt a telekomunikácií SR: (2004-10-19):
Vládny návrh zákona upravuje podmienky prevádzky vozidiel v premávke na pozemných komunikáciách v Slovenskej republike, práva a povinnosti osôb, ktoré hromadne alebo jednotlivo vyrábajú alebo dovážajú a uvádzajú do prevádzky vozidlá, ich systémy, komponenty alebo samostatné technické jednotky, alebo vykonávajú prestavby vozidiel. Ďalej sa upravuje spôsobilosť a nespôsobilosť vozidiel na premávku na pozemných komunikáciách, preverovanie osôb výkonom technických služieb, práva a povinnosti osôb, ktoré vykonávajú technické kontroly vozidiel, emisné kontroly motorových vozidiel, kontroly originality vozidiel a montáž plynových zariadení. V návrhu zákona sa taktiež ustanovuje pôsobnosť orgánov štátnej správy a výkon štátneho odborného dozoru v oblasti prevádzky vozidiel na pozemných komunikáciách a zodpovednosť za porušenie povinnosti ustanovených týmto zákonom. Vládny návrh zákona a jeho vykonávanie v praxi bude mať dopad na zvýšenie bezpečnosti premávky na pozemných komunikáciách, ochrany životného prostredia a rovnosti hospodárskej súťaže, aby sa vozidlá používali, len ak sú udržiavané na požadovanom stupni technickej spôsobilosti pre premávku na pozemných komunikáciách. Na základe uznesenia vlády Slovenskej republiky č. 892 z 22. septembra 2004 predkladám vládny návrh zákona o podmienkach prevádzky vozidiel v premávke na pozemných komunikáciách a o zmene a doplnení niektorých zákonov na prerokovanie v Národnej rade Slovenskej republiky. Vážené pani poslankyne, vážení páni poslanci, dovolím si vás požiadať o schválenie predloženého vládneho návrhu zákona v prvom čítaní. Ďakujem za pozornosť.
Zmajkovičová, Renáta, podpredsedníčka NR SR (2014-03-25):
V rozprave vystúpi pán poslanec Kadúc, nech sa páči.
Zemanová, Anna, poslankyňa NR SR (2019-01-30):
Ďakujem pekne. No, neviem, či mi budú stačiť dve minúty, takže rýchlo. Pán poslanec Antal, dotácie krivia trh. Ja som povedala, že pomáhajme poľnohospodárom, ale systémovými opatreniami, a rozdávanie len vybranej skupine, i keď cez štátnu pomoc, nie je systémové. Pán poslanec Baláž. Áno, sú to dotácie a sú tu dotácie, ktoré sú z Európskej únie a zneakceptovať tento fakt by naozaj poškodilo našim poľnohospodárom. Ale ako bolo povedané, je naším trendom zrušiť ich v rámci celej Európskej únie, aby naozaj neboli tuná tie krivosti, jeden dostane viac, druhí dostanú menej. Ale náš odkaz, strany SaS, je jednoznačný pre poľnohospodárov. Poľnohospodárom majú z našej strany garantovanú, že dostanú pomoc, ale dostanú ju, pomoc, vrátane, vrátane aj opatrení pri naozaj živelných pohromách, ale tá pomoc nebude takáto nesystémová, ale bude systémová v rámci uľahčenia ich podnikateľov a podnikateľského prostredia a bude rovnaká pre každého jedného. Pán poslanec Zelník, snažíte sa tu vyvolať atmosféru, že sme proti našim poľnohospodárom. To však nie je pravda. My sme tí prví, ktorí im podávame pomocnú ruku, lebo toto, čo vy robíte, je, je krivenie, krivenie naozaj toho prostredia, toho trhu, jeden dostane, druhý nedostane a to vlastne nie je, nie je správne. Naša pomoc bude spoločná pre všetkých, pre každého rovnako. Pán poslanec Hrnko, ste hovorili, prepáčte, ale úplne od veci. Od SaS majú poľnohospodári garantovanú podporu a pomoc, nie však cez agrodotácie. Pán kolega Bernaťák, dotácie, slovenská pôda má byť riadne obhospodarovaná. Má mať vlastníka a jej vzťah... (Prerušenie vystúpenia časomerom.)
M. Číž, podpredseda NR SR: (2008-09-17):
Takže mi dovoľte, aby som vyhlásil tajné hlasovanie za skončené. Prosím overovateľov, aby sa ujali svojej funkcie. A vyhlasujem krátku prestávku. (Prestávka.) (Po prestávke.)
Blanár, Juraj, poslanec NR SR (2017-10-19):
Pán predseda, teda, pán podpredseda, k návrhu, k predmetnému návrhu zákona nevystúpil žiaden poslanec, preto môžeme pristúpiť k hlasovaniu o návrhoch zo spoločnej správy bodoch v 1 a 2 spoločne s odporúčaním gestorského výboru schváliť.
Poliačik, Martin, poslanec NR SR (2013-12-03):
Pán kolega, ja som nepovedal, že to riešenie, ktoré bolo presadené za vlády Ivety Radičovej, nepovažujem za dobré. Ja myslím, že na úrovni toho, že aké princípy sa vnášali do toho vzorca, s čím sa v tom vzorci pracovalo, to bol krok dobrým smerom, pretože to viacej kopírovalo reálny výkon ekonomiky a ekonomickú a sociálnu situáciu na Slovensku. Ja som iba skonštatoval, že toto riešenie zjavne nemá celospoločenskú ani celopolitickú zhodu. To znamená, že som skonštatoval fakt, že ak nedokážme žiť s takým zákonom, ktorý platí v dnešnej dobe, tak ho treba niečím nahradiť. A namiesto toho, aby som založil ruky za chrbát a každoročne iba zahlasoval za zmrazenie, som prišiel s iným výpočtom alebo s inou možnosťou, ktorú dávam na stôl. Podľa mňa je to možnosť dobrá. Určite ju budem presadzovať aj v rámci tej pracovnej skupiny, ktorá bude zvolaná, teda ak do nej vedenie parlamentu pripustí aj poslancov, ktorým bol zrušený poslanecký klub. Takže ak bude možnosť sa k tomu vyjadriť, toto riešenie tam predostriem a budem preň hľadať aj politickú podporu od ostatných kolegov v parlamente. Ďakujem.
Kollár, Boris, predseda NR SR (2023-06-15):
Viete o tom, že toto je bezpredentná, bezpredmetné, čo ste teraz tento, túto žiadosť vyslovili, lebo to nemá absolútne oporu ani v rokováku, ani v ničom. Pán poslanec Baránik, nech sa páči.
R. Zajac, minister zdravotníctva SR: (2004-05-20):
Mal som taký prípad vo svojej praxi, keď v Národnom onkologickom ústave povedali pacientovi, viete, vy máte 30-percentnú šancu a doneste si potvrdenie od vašej okresnej všeobecnej poisťovne v Šali – bol to zhodou okolností pracovník zdravotníctva a mal maligný melanóm, dnes už nie je medzi nami – a my vás budeme liečiť. A tam je aj odpoveď pre pani poslankyňu Belohorskú, v čom bol problém v Národnom onkologickom ústave. Ale to, čo hovoríte vy, a to, čo prešlo médiami, to ja považujem za tak trošku šírenie poplašnej správy, že existujú isté indikačné a preskripčné obmedzenia u istej skupiny liekov. Nedávno som bol v kontaktnej relácii, kde volala pacientka z Banskej Bystrice a povedala: „Mám esenciálnu trombocytopéniu, čiže zhubné ochorenie krvných doštičiek. Dostávala som liek, ja ho tu nebudem menovať, ale keďže už mám viac ako 55 rokov, liek mi zobrali.“ Tam naozaj je preskripčné obmedzenie v kategorizácii liekov a vysvetlím prečo. Nehovorím, že to tak muselo byť stále. Ten liek vôbec u nás nebol registrovaný na jej chorobu. Firma, ktorá ho u nás registrovala, ho registrovala na leukémiu a iné choroby, na jej chorobu nie. Bola súčasťou tzv. experimentálneho protokolu, pretože aj v dnešných zákonoch o zdravotných poisťovniach je napísané, že zdravotná poisťovňa môže dať výnimku z akéhokoľvek obmedzenia, lebo môže dať výnimku aj z úhrady na liek, ak je pacient na plne hradený liek alergický. My nevieme na sto percent všetko v zákone napísať. Ja som potom ten pacientke písal, v čom je problém, že firma ho neregistrovala. To znamená, ona ho vlastne vôbec nemala dostávať na svoju chorobu, keďže ale v experimentálnych listoch je, tak ho dostávala ako experimentálnu liečbu. Išlo zhodou okolností o liek, ktorého jedno balenie stojí okolo 60 000 korún. Takže treba veľmi citlivo narábať s týmito informáciami, pretože sa dá veľmi ľahko povedať, že sa odmieta liečba. Ja som si tu dnes aj včera vypočul, čo všetko urobia nové zákony. Ale, pani poslankyňa, vy hovoríte o existujúcom stave, kde sú staré zákony. Takže, prosím, každý občan tejto republiky, ktorému bude odmietnutá liečba, a nielen z dôvodu veku, aj z dôvodu finančného, že povedia, že my nemáme na tú liečbu, nech sa prihlásia – vyzývam ich 18 mesiacov – na ministerstvo, na VÚC, všade, kde môžu, pretože naozaj naša ústava neumožňuje a nikto s normálnym rozumom v 21. storočí by neurobil, že by z nejakých dôvodov, hoci aj z finančných, vekových alebo hocakých iných, odmietol poskytnutie zdravotnej starostlivosti. To je, myslím si, jediná odpoveď, ktorú vám môžem dať. A som veľmi, veľmi opatrný pri tom, čo všetko dokáže v elektronických médiách prebehnúť a čo všetko dokážu ľudia narozprávať, ale tým myslím aj poslancov, aj lekárov, aj pacientov a niekedy aj ministrov. Ďakujem.
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 139, za 66, proti 29, zdržalo sa 42 poslancov, 2 nehlasovali. Návrh nebol schválený.
Laššáková, Jana, podpredsedníčka NR SR (2015-06-23):
Poprosím vás potom, aby mal pán poslanec čas, lebo nebolo na tabuli, čas na faktickú poznámku. Nech sa páči, pán poslanec Lipšic.
Zmajkovičová, Renáta, podpredsedníčka NR SR (2012-06-26):
Ďakujem. Otváram rozpravu o tomto bode programu. Do rozpravy som nedostala žiadne písomné prihlášky. Pýtam sa, či sa hlási niekto do rozpravy ústne? Nie je tomu tak. Vyhlasujem rozpravu za skončenú a prerušujem rokovanie o tomto bode programu. Pokračujeme v rokovaní 3. schôdze návrhom na vymenovanie viceguvernéra Národnej banky Slovenska . Návrh vlády má parlamentnú tlač 81. Chcem vás informovať, že do začiatku rokovania o tomto bode programu podali poslanci podľa § 39n ods. 8 zákona o rokovacom poriadku návrh, aby sa o tlači 81 hlasovalo tajne. O tomto návrhu poslancov budeme hlasovať v rámci bloku v hlasovaní. Odovzdávam teraz slovo pánovi ministrovi financií Kažimírovi, aby návrh vlády odôvodnil. Nech sa páči, pán minister.